Tervetuloa Armon kalliolle!
Minun nimeni on Petri Välimäki.
Armon kalliolla käsittelemme nyt -
apostoli Paavalin kirjettä roomalaisille.
Kirjeen vaikutus kristilliseen uskoon, Jumalan seurakuntaan, -
jopa koko maailmanhistoriaan, on valtavan suuri.
Erityisesti se on sitä niille miljoonille ihmisille, -
jotka ovat saaneet löytää nuo suuret aarteet.
Apostoli kirjoitti sen suunnitellessaan matkaa Roomaan -
tapaamaan sinne syntynyttä Jumalan seurakuntaa.
Roomaa oli silloisen maailmanvallan pääkaupunki.
Mennessään siinne ja jo ennen menoaan -
hän halusi mahdollisimman selkeästi kertoa heille -
sen uskon perusteet, jota hän kaikkialla julisti.
Näin Jumala johdatti apostolin tekemään, -
jotta koko maailma saisi kuulla ja oppia tuntemaan -
tuon valtavan evankeliumin sanoman.
Senpä vuoksi kirjeellä onkin ollut valtavan suuri merkitys.
Kuten olemme tässä sarjassa nähneet, -
se tarkasti vastaa sitä, mitä koko Raamattu julistaa.
Mitä neljä evankeliumia, jotka ovat hyvin lähellä -
Jeesuksen silminnäkijätodistajia ja mitä koko Raamatun sanoma julistaa, -
lähtien ihan Vanhasta testamentista ja Aabrahamista.
Hyvin laajasti olemme tätä tutkineet, ja sinäkin voit niin tehdä.
Voit katsoa jo aiemmat sarjan ohjelmat -
osoitteessa tv7.fi ja siellä Arkki.
Voit myös googlettaa sanoilla Armon kalliolla.
Sama paikka tulee sieltäkin vastaan.
Viime kerralla näimme, miten valtavan selkeää -
ja ihanaa armon evankeliumia apostoli julisti.
Ei yksikään, joka Häneen, siis Jeesukseen, uskoo, joudu häpeään.
Tällä kertaa hän jatkaa tästä -
liittäen mukaan valtavan arvokkaan tehtävän, -
johon Jumala meitä vahvasti kutsuu ja rohkaisee.
Kuulemme Roomalaiskirjeen 10. luvun jakeesta 12 eteenpäin: -
Heti kohdan alussa apostoli suuntaa katseen -
suoraan Jumalaan ja Hänen olemukseensa.
Yksi ja sama on kaikkien Herra.
Rikas antaja kaikille, jotka Häntä avuksi huutavat.
Sen vuoksi ei ole myöskään erotusta eri kansallisuuksien välillä, -
niin kuin kuulimme Jumalan Sanasta suoraan, -
vaan todella kaikille, jotka Häntä avuksi huutavat.
Pysähdymme vähän tarkemmin tutkimaan -
tähän liittyvää ihanaa ilmoitusta Jumalasta.
Hän on rikas antaja kaikille, jotka Häntä avuksi huutavat.
Oletko miettinyt, kuinka usein me saatamme erehtyä luulemaan, -
että meidän pitää jotenkin pakottaa Jumalaa antamaan meille hyvää.
Monesti näkee, että ihminen niin sydän kipeänä vaatii ja pyytää.
Pelastuksen asiassakin hän kerjäämällä kerjää armoa.
Olen myös itseni löytänyt tästä hyvin monta kertaa, ehkä sinäkin.
Ystävä rakas, oikeasti meidän ei tarvitse yrittää Häntä pakottaa.
Hän antaa, koska Hän rakastaa meitä.
Hän antaa mielellään ja haluaa meille hyvää.
Apostoli kuvaa, että Hän on rikas antaja -
kaikille, jotka Häntä avuksi huutavat. Jumala tahtoo antaa hyvää.
Raamattu kertoo, että Jumala on Rakkaus.
Tässä oli kysymys tahdosta, -
joten siihen liittyen tarkennetaan pari kohtaa.
Esimerkiksi 1. Timoteuksen kirjeen 2. luvun jakeessa 4: -
Siis ketkä? Kaikki, sanoo Raamattu.
Apostoli Pietari kuvaa asian taas päinvastoin -
2. Pietarin kirjeessä 3. luvun jakeessa 9: -
Huomaamme, että Jumala kertoo hyvin selvästi tämän asian -
molempiin suuntiin. Mitä Hän tahtoo? Jokaisen pelastumista.
Mitä Hän ei tahdo? Kenenkään hukkumista.
Ystävä, voit olla varma, -
että varmuudella Jumala tahtoo sinun pelastustasi.
Hänellä on hyvä tahto sinua kohtaan. Hän haluaa armahtaa.
Sen tähden Hän oli valmis tulemaan ihmiseksi.
Jumala oli valmis antamaan rakkaan Poikansa.
Sen tähden Jeesus oli valmis käymään ristille.
Hän rakastaa ja tahtoo armahtaa ja pelastaa.
Ja huomasit tässä nämä sanat, että 'kaikille'.
Hän tahtoo, että kaikki pelastuisivat.
"Kaikille ja kaikkiin, jotka uskovat."
Sen vuoksi tämä Jeesuksen lähetyskäsky -
itse asiassa ilmenee monessa eri evankeliumissa, -
joten tärkeitä näkökulmia aina tarkentuu.
Otan nyt tässä Markuksen evankeliumin 16. luvun jakeesta 15: -
Kenelle siis tämä evankeliumi lähetettiin kerrottavaksi?
Kaikkeen maailmaan ja kaikille luoduille.
Kun apostoli Paavali jakeessa 13 julistaa: -
"sillä jokainen, joka huutaa avuksi Herran nimeä, pelastuu", -
Hän julistaa Jumalan Sanaan vahvaa todistusta.
Sitä Jeesus itse lähetti hänet julistamaan -
ja on lähettänyt apostolit kaikkikin julistamaan.
Ja meille on tämä sama sanoma uskottu.
Kysymys on hyvin vahvasta ydinsanomasta lupaukseen liittyen -
ja ilmenee myös niin, että sama lupaus on moneen kertaan Raamatussa.
Profeetta Joelin kirjassa 2. luvun jakeessa 28 -
tai toisessa käännöksessä se on jaksotettu eri tavalla -
eli 3. luvun alussa 1. jakeessa: -
Jumala puhuu nyt tulevasta ajasta Joelin aikaan nähden, -
jolloin Jumala tulee vuodattamaan Henkensä kaiken lihan päälle.
Sitten kerrotaan myös asioista, jotka ovat tulossa vielä myöhemmin, -
tätä nykyistäkin hetkeä myöhemmin. Jakeessa 5 on ihana Sana.
Mitä tapahtuu, kun Jumala vuodattaa Henkensä?
Huomaat, että siellä on samat sanat, -
mitkä luimme apostoli Paavalin kirjeestä roomalaisille.
Jos menemme Apostolien tekoihin, siellä näemme 2. luvussa -
ensimmäisen helluntain eli ensimmäisen Jeesukseen uskovan -
Jumalan seurakunnan helluntain, jolloin oli Pyhän Hengen vuodatus.
Tuli uuden liiton Jumalan seurakunnan syntymäpäivä.
Tämä aiheuttaa suurta hämmennystä siellä ympäristössä.
Ihmiset eivät oikein ymmärrä, mistä siinä on kysymys.
Toiset sanovat jopa, että he ovat juovuksissa - täynnä makeaa viiniä.
Sitten Pietari nousee ylös. Huomaatko Pietari, -
joka välillä oli ollut aika epävarma ja epävakaa joissakin kohdin?
Jeesus oli kuitenkin sanonut, että hän on kallio, -
jolle Jeesus rakentaa seurakuntansa.
Pietari näet tunnusti, että Jeesus on Kristus, Jumalan Poika.
Nyt tässä tilanteessa uuden liiton alkaessa, täyttymyksen toteutuessa -
Pietari nousee ylös ja julistaa suoraan ja selkeästi.
Pietari otti tehtävänsä, jonka Jumala oli hänelle valmistanut.
Nyt Pietari vastaa näihin väitteisiin: -
Nyt se siis tapahtui. Nyt tämän Pyhän Hengen vuodatus tapahtui, -
josta profeetta Joel oli edeltä kertonut.
Sitten hän toistaa niitä asioita, joita silloin tapahtuu.
Ja niitäkin asioita, joita vielä tulevaisuudessakin tapahtuu.
Näemme varmasti vielä eri tasoja tässä, -
kun Jumala tulee vuodattamaan Henkeään -
ja tapahtuu lisääkin ihmeitä, mutta perustava tapahtuma on tapahtunut.
Kaikki oli täytetty. Jeesus oli sovittanut synnit -
ja mennyt Jumalan kasvojen eteen. Vain 10 päivän päästä tuli -
Pyhän Hengen vuodatus. Nyt Pietari sanoo: "Tämä on se."
Sitten jae 21: -
Erityisesti juutalaista seurakuntaa palvellut apostoli Pietari julistaa -
sen hyvin laajalle joukolle juutalaisia, -
jotka olivat eri puolilta maailmaa tulleet paikalle, mutta muillekin.
Apostoli Paavalin erityinen tehtävä oli julistaa pakanakansoille, -
ja Roomalaiskirjeessä hän julistaa sen saman.
Nyt on totta. Jokainen, joka huutaa avuksi Herran nimeä, pelastuu.
Huomaamme siis, että tässä toteutuu -
valtava Jumalan edeltä ilmoittama pelastusteko.
Nyt elämme uuden liiton aikaa.
Katso, nyt on otollinen aika. Katso, nyt on pelastuksen päivä.
Nyt on aika julistaa evankeliumia. Nyt on se aika, -
jolloin Jumala on tehnyt pelastus- tekonsa ja Jeesukseen uskova -
pelastuu, saa syntinsä anteeksi ja pääsee iankaikkiseen elämään.
Sen tähden tässä kohdassa apostoli vahvasti vetoaa siihen, -
kuinka tärkeä tämä asia on ottaa todesta.
Näinäkin päivinä on tilanne sellainen, -
- itse olen huomannut sen ja hyvin monia evankelistoja -
varustaneena ja kouluttaneena - tiedän, -
että usein on aika suurta vastustusta.
Muut kauniit asiat kristillisessä uskossa käyvät: -
"Kyllä, palvele sitä. Palvellaan niitä".
Kun joku sitten julistaa evankeliumia, alkaa rauhoittelu: -
"Ei nyt tuosta." Surullisen usein käy näin.
Maailmanhistorian alusta saakka -
on pyritty nousemaan Jumalaa vastaan.
Myös Jeesusta vastaan noustiin. Apostolejakin yritettiin estää.
Ajattelepa, jos ihmiset olisivat suostuneet siihen, -
että ei nyt sitten puhuta tästä.
Me emme olisi ikinä kuulleet tuota valtavaa pelastuksen ydinsanomaa.
Sen tähden Jumala itse sanoo: -
"Kuinka suloiset ovat niiden jalat, jotka hyvää sanomaa julistavat!"
Kun me kerromme sitä, se on Jumalan silmissä valtavan arvokasta.
Ei anneta tämän maailman pysäyttää meitä.
Ollaan palavat! Kerrotaan innokkaasti! Se on sen arvoista.
Etsitään silti myös taitoa.
Ystävä, sinä voit osaltasi palvella - kukin voimme omalla tavallamme.
Kukin voi yksilöllisesti palvella tätä suurta yhteistä tehtävää, -
mikä meille on annettu. Raamatun mukaan -
jokainen vastaanottava todellakin pelastuu.
Rukoilemme, että Jumala vahvistaa meidät tässä.
Jos Jeesus ei ole vielä sydämessäsi, rukoile, -
että Hän nyt juuri tulee ja armahtaa sinutkin.
Kiitos, rakas Jeesus, että yhdessä saamme pyytää tätä.
Tule jokaisen Sinua nyt kutsuvan sydämeen.
Anna täysi armosi ja pelastuksesi, niin kuin Sanasi lupaa.
Anna elävä usko ja vahvista meidät, jotka olemme Sinussa, -
niin että me ilolla ja taidolla, niillä lahjoilla -
ja kullekin antamasi yksilöllisen kutsumuksen mukaan -
saamme todellakin julistaa tuota suloista sanomaa.
Herra siunatkoon sinua ja varjelkoon sinua.
Herra kirkastakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi -
ja antakoon sinulle rauhan.
Isän ja Pojan ja Pyhän Hengen nimeen. Aamen.
Tämä Jumalan siunaus olkoon sinun koko elämässäsi -
ja myös sinun palvelussasi. Ole siunattu!
Ystävä, on suuri etuoikeus, että me saamme elää armosta.
On suurta Jumalan armoa myös se, että me saamme välittää armoa.
Siinä tarvitaan meitä kaikkia.
Jos tahdot osallistua Armon kalliolla -ohjelmien tekoon, -
voit tehdä sen soittamalla ruudulla näkyvään numeroon.
Silloin annat noin 12 euron lahjoituksen.
Voit myös lahjoittaa ruudulla näkyvälle tilille viitteen kera.
Voit myös tukea nettilahjoituksella tai tekstiviestillä.
Iso kiitos tuestasi yhteiseen palveluumme!
Tekstitys: Tuula-Riitta Virrankare